ભારતીય જનતા પાર્ટીમાં નેતાઓ વચ્ચેનો આતંરિક વિખવાદ પૂર્ણ થવાનું નામ નથી લેતો. એથી પણ વધુ આશ્ચર્યજનક બાબત છે કે, જે વાતો અત્યાર સુધી પડદા પાછળ હતી એ હવે જાહેરમાં બનતા પ્રસંગોને કારણે લોકોને આંખે ઊડીને વળગી રહી છે. પહેલા ખાતાની ફાળવણી મામલે નાયબ મુખ્યમંત્રી નારાજ હતા અને તેમણે ખુલીને પોતાની નારાજગી વ્યક્ત કરી હતી. આ સિવાય એક પત્રકાર પરિષદમાં નાની ખુરશી મળતાં તેઓ ભડકી ઉઠ્યા હતા. શપથ લીધા બાદ યોજવામાં આવેલ પત્રકાર પરિષદમાં નીતિન પટેલને સીએમ વિજય રૂપાણી કરતાં નાની ખુરશી આપવામાં આવી હતી, જે અંગે નીતિન પટેલે આપત્તિ વ્યક્ત કરી હતી. આથી મુખ્યમંત્રીના સ્ટાફે નીતિન પટેલની ખુરશીની ઊંચાઇ વધારવા વિનંતી કરી હતી.